《赠张隐君（时隐君留张南村家）》
明代·许观

漫披华什咀余甘，欲报琼瑶愧不堪。
一自返舟<巾邑>后，几回飞梦石湖南。
莺花敢续迎春句，灯火空陪入夜酣。
茶气拂帘清簟午，想应宾主正高谈。

作者简介：许观，原名黄观人。父赘许，从许姓。洪武中，贡入太学。绘父母墓为图，赡拜辄泪下。二十四年，会试、廷试皆第一。累官礼部右侍郎，乃奏复姓。建文初，更官制，左、右侍中次尚书。改观右侍中，与方孝孺等并亲用。燕王举兵，观草制，讽其散军归籓，敕身谢罪，辞极诋斥。四年奉诏募兵上游，且督诸郡兵赴援。至安庆，燕王已渡江入京师，下令暴左班文职奸臣罪状，观名在第六。